description: Правителството предлага на президента на България да издаде указ за награждаването посмъртно на Никола Петков с орден "Стара Планина" – първа степен.

title: Кабинетът предлага Никола Петков посмъртно да получи орден "Стара планина"

maintext:
Фотограф: Георги Кожухаров
Никола Петков е един от най-видните български политици на ХХ век. Започва кариерата си като дипломат. Избран е за народен представител в ХХІ
Обикновено народно събрание (1938-1939 г.). Противопоставя се на едноличния режим и се обявява за възстановяване на Търновската конституция, поради което изборът му за народен представител е касиран. Обявява се също против всяко сътрудничество с Хитлер и дни преди присъединяването на България към Тристранния пакт през февруари 1941 г. е интерниран в лагера "Гонда вода".
След 9 септември 1944 г. е част от първото правителство на Отечествения фронт като министър без портфейл. В знак на несъгласие с провежданата политика от "народната власт" напуска кабинета и оглавява опозицията. Избран е за народен представител в
І Велико народно събрание (1946-1949), но през юни 1947 г. депутатският му имунитет е снет, арестуван е в сградата на парламента, срещу него се провежда скалъпен процес и на 16 август е осъден на смърт.
Правителството предлага на президента на България да издаде указ за награждаването посмъртно на Никола Петков с орден "Стара Планина" – първа степен, за изключителната му гражданска позиция и за извънредно големите му заслуги в борбата срещу налагането на комунистическия тоталитарен режим.В мотивите на Министерския съвет се прилага биографията на Петков.Присъдата е изпълнена на 23 септември 1947 г.


description: Спринтьорката Ивет Лалова ще бъде отличена за спортно дълголетие заради изключителната й спортна кариера, както и за представянето й на олимпийските игри в Рио 2016.

title: Мирела Демирева ще получи големия "Спортен Икар" за 2016 г.

maintext:
Мирела Демирева спечели сребро на олимпийските игри в Рио
Олимпийската вицешампионка Мирела Демирева е носител на "Спортен Икар" за постижение на годината на фондация "Български спорт".
Церемонията по награждаването на спортистите ще е на 15 декември от 11 часа в Националната художествена галерия.
Спринтьорката Ивет Лалова ще бъде отличена за спортно дълголетие заради изключителната й спортна кариера, както и за представянето и на олимпийските игри в Рио 2016.
Националният ансамбъл по художествена гимнастика е отбор на годината. Ружди Ружди (лека атлетика) ще получи "Икар" за спортист с увреждания.
Традицията на "Български спорт" да връчва годишните награди "Спортен Икар" датира от 1992 г., когато първи носител на приза стана двойният олимпийски шампион на кану от игрите в Барселона Николай Бухалов.
През следващите 24 години десетки български спортисти получиха пластики на художника Христо Христов като признание за техните постижения.
"Икар" за достойно представяне ще получи бронзовата медалистка от олимпиадата Елица Янкова, както и носителят на Световната купа в сноуборда Радослав Янков.Плувецът Антъни Иванов ще вземе статуетката за най-проспериращ млад спортист, след като на 17 години подобри 11 национални рекорда на европейското първенство в Унгария. Същия приз ще получи и 16-годишната състезателка по шорттрек Катрин Мануилова, която беше най-добре представилата се българка на младежките олимпийски игри в Лилехамер с два бронзови медала.Фехтувачът Панчо Пасков ще вземе "Икар" за пробив в световния спорт, след като победи световния шампион на олимпийските игри в Рио.

fasttext_language: bg


description: Както се очакваше, на общото събрание на акционерите на ОББ бе решено цялата печалба за 2015 г. да бъде изплатена като дивидент. Това се отнася и за част от неразпределената печалба за минали години, съобщиха от институцията.

title: Очаквано ОББ ще разпредели 260 млн. лв. дивидент

maintext:
Фотограф: Надежда Чипева
Изплащането на дивидента ще започне след 19 декември, като акционерите на ОББ могат да получат повече информация от сайта на банката.
Както се очакваше, на общото събрание на акционерите на ОББ (собственост на National bank of Greece - NBG) бе решено цялата печалба за 2015 г. да бъде изплатена като дивидент. Това се отнася и за част от неразпределената печалба за минали години, съобщиха от институцията.Цялата нетна печалба на банката за 2015 г е 48.906 млн. лв. Част от неразпределената печалба за минали години пък е 210.9 млн. лв.Неотдавна стана известно, че NBG търси купувач за ОББ. Има прогнози, че сделката може да се осъществи до края на годината.Така съгласно взетото решение общата сума на дивидента, който ще бъде платен на акционерите на банката, възлиза на 259.8 млн. лв., или по 3.42 лева на акция.Общото събрание на акционерите реши също да бъде отнесена в резерв "Неразпределени печалби" сумата от 840 хил. лева, представляваща реализирани печалби от минали периоди."Това решение е реализация на част от стратегията на банката за оптимизиране на капитала на акционерите, без това да става за сметка на нейната капиталова стабилност, коментира главният изпълнителен директор на банката Стилиян Вътев.


title: Суарес: Щастието ми ще е пълно, ако и Меси преподпише

maintext:
Суарес иска да играе още дълги години редом до Меси
Нападателят на "Барселона" Луис Суарес заяви, че е изключително щастлин, че ще преподпише договора си с каталунците Уругвайският национал каза, че единственото, което му липсва, за да бъде неговото щастие пълно, е и Лионел Меси да направи същото.Днес клубът официално обяви, че Суарес ще едължи контракта си официално в петък, като новото споразумение ще го остави в клуба до лятото на 2021 година.Меси от своя страна все още води преговори с клуба, като постоянно излизат разнопосочни спекулации за техния напредък."За мен тази новина е огромно щастие. По-щастлив съм от когато и да било. Това изобщо не е послание към Меси, съвсем не е така. Той вече е наясно кое ще бъде най-доброто за самия него", коментира нападателят."Клубът преподписва с даден футболист като знак на обвързване и с цел да се преследват важни цели. Това означава, че хората в клуба са щастливи от работата ми. Моето щастие ще е пълно, ако и Меси преподпише", каза още уругваецът."Този договор е повече подарък за мен, отколкото за "Барселона". С клуба имаме добра връзка. Всеки би искал да сложи край на кариерата там, където е най-щастлив. Тук изискванията са най-сериозни. Контрактът ми е дълъг и ще видим какво ще е моето физическо състояние. Амбиция обаче със сигурност не ми липсва", завърши играчът.


title: Ивелин Попов смята, че България все още има шансове за световното

maintext:
Играчът на "Спартак" (Москва) е оптимистично настроен
[LAP.bg]
Българският национал Ивелин Попов е оптимистично настроен за оставащите световни квалификации и дори смята, че "лъвовете" имат шанс за класиране на първенството в Русия през 2018 г.Той сподели още, че драматичната победа над Люксембург (4:3) е била омаловажена, тъй като този тим е взел точка на Беларус и е измъчил фаворитите Франция и Холандия."Ако се гледа реално на класирането, сме все пак на една точка от второто място. Знаете, годината за националния отбор тръгна нелошо с победата над Португалия. После дойде това турне в Япония. Оттам тръгнаха негативните неща и ни се отрази, както и на селекционера Ивайло Петев. Последва победа срещу Люксембург, която се подцени", коментира нападателят на "Спартак" (Москва) в интервю за bTV."Идва мач с Холандия и ако победим, живот и здраве, нещата ще изглеждат по съвсем различен начин. На Франция със сигурност отстъпваме. Във футбола обаче печели този, който най-силно желае победата. Ако не мислиш позитивно и не вярваш, по-добре да не се занимаваш с нещата, които правиш", каза още Попов.Бившият играч на "Литекс" отрече информациите, че планира да напусне настоящия си клуб, каквито слухове се появиха в Турция."Не съм запознат какво е излязло в медиите, но се надявам да стана шампион със Спартак. Мисля, че не е това моментът да напусна Москва. Ако стане евентуално трансфер - по-добре да се направи лятото. С мен лично не се свързват, имам си екип, с който работя. Ако има нещо интересно - ще бъда уведомен", коментира футболистът.


title: Още държави са готови да бойкотират световното по бобслей в Русия

maintext:
Международната федерация следи ситуацията и разглежда възможността да отнеме домакинството на Русия
на олимпийския улей
Бойкотът на световното първенство по бобслей и скелетон в Сочи може да се разрасне. Южна Корея и Великобритания обмислят идеята да се присъединят и да откажат участие в надпреваратаот 13 до 26 февруари.Най-напред националният отбор на Латвия по скелетон обяви, че ще бойкотира предстоящото световно първенство заради новите обвинения за допинг нарушения в руския спорт. Втората част от доклада на WADA показа, че повече от 1000 елитни руски спортисти са били част от допинг схемата в страната Южна Корея, която ще приеме следващите зимни олимпийски игри, ще обяви в идните дни окончателното си решение. Генералният секретар на местната федерация по бобслей и скелетон Сун Юн обяви, че засега намерението е да се бойкотира първенството."Други страни също казват, че няма да се явят. В скелетона Латвия и някои други отбори са ни съперници, но те обявиха, че няма да участват. Така че за нас няма особен смисъл да печелим медали в отсъствието на конкурентите ни", обясни Сун Юн, цитиран от "Ройтерс".Отборът на Великобритания също обмисля да се включи в бойкота, пише "Телеграф". За представителите на САЩ вече беше съобщено, че са готови да пропуснат първенството в Русия в знак на недоволство.Международната федерация следи ситуацията и разглежда възможността да отнеме домакинството на Русия и определи друг организатор.


description: Напоследък с изненада осъзнавам, че въпреки тези свои, непроменени от десетилетия позиции, все по-често попадам под рубриката "либерал". Как се случва така?

title: Дали наистина не съм либерал

maintext:
Андрей Гросицки, Предмети и небе, 1981 г.
[Портал]
Винаги до днес съм преживявал себе си като умерено консервативен човек – самият факт, че съм убедено църковно вярващ, че отстоявам възгледа, че европейската цивилизация е произведение на християнството и че тази европейска цивилизация и е цивилизация-, ме е крепял в това мое самоопределение. От негова гледна точка съм бил и винаги критично настроен към крайните форми на онзи секуларизъм, изтласкващ религиозната вяра от сферата на публичността изобщо, към крайните форми на т. нар. мултикултурализъм, прокламиращ абсолютната равноценност на религиозни, обществени и държавни визии за света и човека на извъневропейските култури (които именно ако бъдат определени като-ценни с европейската и християнската водят до абсурдния възглед за относителността на морала, а оттам и до политическо безразличие спрямо третирането на човека от т. нар. "други цивилизации").Струва ми се, че всичко тръгва от една (всъщност)– датираща от утвърждаването на Путин на престола в Русия и от появата и разрастването на различни дясно-популистки, ксенофобски, изолационистки партии и движения на Запад – визия за "автентичния" консерватизъм. Най-базисната черта на този "консерватизъм" е, че той изискваот разума и съвестта на такива като мен и във всеки пункт, в който не получи това "повече" обявява отказалия да го даде за "либерал".Така на най-новия консерватизъм в неговия западен вариант вече не му е достатъчно моето "допотопно" убеждение, че Европа (и въобще Западът) трябва да държи на и да отстоява своята – в най-общия смисъл на тази дума – идентичност (включваща за сведение такива "традиционни ценности" като незаменимостта на човешката личност, нейните неотчуждими – т. е. дадени от Бога права, непожертвуваемостта й на определени етатистки и тоталитарни проекти, равенството на половете, небезразличието към дискриминираните и нападаните).но и отне-европейци и не-християни, при това взети в най-първичния им смисъл – от хората сиреч, чиитопроизход е от неевропейски народи и нации. Да се пази от тях, като не ги допуска на (или експулсира от) своите територии (с което самото обачесвоята идентичност,недискриминацията на човешката личност). И ето – ако на някого не му е симпатична политиката на изграждане на телени мрежи и на третирането на извъневропейските мигранти (независимо от какво извън-европейско тегло те бягат от своите Азия и Африка) като, като генетично-сексуална заплаха и т. н., такъв човек не може да не е "либерал". Дори ако, както мен, човекът за когото говорим, въобще не поддържа мнението, че Европа трябва да гарантира на тези мигранти запазването на "специфичната им култура", че законодателството й трябва да се промени така, че да осигури съхраняването на "религиозно-битовите" им традиции. Не, този човек щом въобще допуска възможността мигрантите – този "нов биологичен вид" – да продължат да бъдат (физически) приемани в Европа, вместо да бъдат изтласквани в своето "друго", е "либерал".По-нататък: най-новият консерватизъм, за който говоря, не иска вече от такива като мен да ратуват за едноотношение между суверенността на отделните държави и нации в Евро-Атлантика и формите на единството на тази Евро-Атлантика. Той изисква да се клейми именно като "либерализъм" всеки-национализъм и глобализъм (космополитната "брюкселска администрация", "транснационалния капитал"). Ако такива като мен кажат, че намерението на новия президент на САЩ да изземе Америка от ръцете на "глобалистките й елити" и да я обърне към собствените й егоистични граждани не е нещо добро, защото именно "глобалните елити" и "транснационалният капитал" са направили света, а значи и отговорността за този свят –, такива хора биват заклеймявани като "либерали". Ако, в противовес на най-новия консерватизъм, някой поддържа убеждението, че регионализацията на (западния) свят в противовес на неговата "глобализация" е нещо немъдро, защото предава "надробените" му "региони" в ръцете на регионални разбойници (от Изток), такъв човек също е вече "либерал".Но ако Европа (и Западът) – според най-новия консерватизъм – трябва да запазят идентичността сина прекратяването на толерантността към разни "неевропейци", ако трябва да запазят себе си чрезот всяко съчувствие и отговорност за другия (другия сириец, другия украинец), това – казвам аз – няма да запази идентитета на Европа (и Запада). Защото тъкмо към техния идентитет органично принадлежи, недопускането на не-западни форми на управление (тоталитаризми), не-западни форми на политическо действие (анексии, завоевания, "премествания" на население и т. н.). Ако Западът се де-глобализира, ако престане да защитава правата на "другите" – казвам аз – той няма да стане по-"консервативен", а. И ето – това, което казвам сега, новият консерватизъм определя като "либерализъм", и аз, който го поддържам, изведнъж се оказвам "либерал".Макар като умерено консервативен човек винаги да съм се отнасял критично към крайностите на либерализма – например към абсолютната "нормализация" на сексуалните малцинства, от мен днес се иска да заклеймя дори отказа на европейците от тяхната криминализация, т. е. изисква да приемана хора заради тяхната сексуална ориентация. И ето – понеже аз отказвам да стигна дотам, виждам се неочаквано като "либерал".По-нататък – доколкото не някой друг обществен ред, а именносе "провинява" пред консервативната съвест, като се двоуми безкрайно дали една евентуална забрана на покриването на женското лице с бурка не е недопустима намеса в личното пространство (докато то de facto е легитимиране на чужда на европеизма дискриминация на женския пол), от мен се иска да осъдя, в който подобни двоумения се появяват и могат да се появят (в "традиционната" Русия никой не се колебае да забранява каквото и да било). И понеже аз не мога да осъдя въобще демократичния ред, вече не съм консервативен човек, а – "либерал".Макар да не съм никак очарован от узаконяването на гей-браковете, извършващо се в много държави в Европа, но щом отказвам да се фиксирам травматично върху тази крайност и да обявя Запада – щом той го върши – за "цивилизация на развалата", от която трябва да се откажем, значи – вече съм "либерал".като същевременно това "повече" е за него толкова важно, че без него, аз вече се виждам нареден в редиците на неговите противници (и дори – врагове).Е, с този текст искам да заявя ясно: няма да дам на новия консерватизъм това, което той иска от мен. За мен то еот онова, което съвестта ми позволява и ако без него за новия консерватизъм аз представлявам "либерал" и идеен противник –"либерал" и негов противник.Направо ще кажа: в моята, в Православната църква, които определено се появиха напоследък във връзка със споровете около Критския събор.Съвсем спокойно и уверено изповядвам, че никога, откакто съм църковно-православен християнин, не съм имал съмнения в догматическата и каноническата безупречност на Православието. В този смисъл без никакви проблеми за съвестта си съм определял различните от православните, догматични, еклезиологични и дисциплинарни положения в другите християнски изповедания като техни. Така че до днес аз се смятах заправославен. Напоследък обаче (включително от официални документи на моята Църква) от мен започнаха да изискват нещо повече от това. Например: да внимавам да не би да употребя думата "църква" към католиците, да внимавам дори да не нарека католиците и протестантите "християни, с които единството ни е изгубено", вместо – непременно – да ги определя като "еретици" (и с това да затворя вратата за какъвто и да било разговор или спор с тях – никой не разговаря с някого, който го обижда). Да внимавам, по-нататък, да не проявя съчувствие към някой от тези "еретици" (както моята колега Теодора Димова към убития от ислямисти френски католически свещеник), особено пък ако съм бил преди това критичен към някои "свой" (православен) духовник. Това се нарича "любов към чуждите инелюбов към своите". Да не кажа случайно, че някой католик е добър човек (например майка Тереза), защото – длъжен съм да казвам: извън Православието няма никаква благодат (и противното е "икуменизъм").Изобщо: от мен се иска не просто – както до днес да бъда убеден в-славието на Православието, а да изобличавам неправославието на неправославните. От мен се изисква да бъда "консервативно" нелюдим, изисква се – аналогично на болшевишката "класова омраза" да имам една здрава, "консервативна"Още по-нататък: до днес аз бях убеден, че в моята (Православната) Църква, азспасяван и– Нейния Глава спасяван. Откак избуя новият консерватизъм от мен се изисква нещо повече – изисква се– аз, ако съм консервативен и не "топлопрохладен" – Църквата и Христос от "либерализма" (на Запада, на икументистите, на Вселенския патриарх и т. н., които, за разлика от "вратата адови" очевидно могат да им надделеят). И ако не го правя – а примерно седя на едно място заедно с разни католици, ръкувам се с тях и о, ужас – харесвам "тяхната" Европа и Америка, а осъждам Путин – съм либерален и даже "либерален фундаменталист".Накрай, откакто съм православен, никога не съм имал проблем с почитанието на църковния епископат. Дори когато очевидно негови представители са били недобри хора (това Бог допуска дори за епископите), неумни хора и т. н., аз спокойно съм приемал Бого-поставеността на тяхното главенство. И значи съм бил(истински либералният човек, повярвайте, трудно би го направил). От мен обаче и тук започнаха да изискват нещо повече. Ако ги почитам като епископи, но се обръщам към тях по критичен начин, вместо да си мълча – това е либерализъм (и даже – както се изрази една доктореса – "либерален фундаментализъм").Ето защо и тук ще кажа (и с това ще приключа): ако според новия консерватизъм в църковната сфера без това "повече", което той изисква от съвестта ми, аз съм "либерал", то, да – азлиберал и такъв ще си остана.


description: Той беше наричан "човекът-парламент", тъй като е народен представител в 8 поредни Народни събрания (три по време на комунизма и пет след това).

title: Почина Гиньо Ганев

maintext:
Гиньо Ганев
Фотограф: Надежда Чипева
На 88-годишна възраст тази нощ почина най-дългогодишният парламентарист у нас и първи национален омбудсман на България Гиньо Ганев, съобщи БНТ, като се позова на информация от близки на политика.
Ганев беше една от знаковите фигури на левицата след промените през 1989г. През 1990 г. застава начело на "Отечествения съюз" - наследник на "Отечествения фронт".
Той беше наричан "човекът-парламент", тъй като е народен представител в 8 поредни Народни събрания (три преди 1989 г. и пет след това).
Влиза във Великото Народно събрание като мажоритарен кандидат. След това е избран за зам.-председател на парламента и оглавява комисията за изработване на Конституцията.
"Св. Йоан Рилски" - І степен , за принос към укрепването на единството на църквата и укрепването на авторитета й.
Поклонението ще бъде на 21 декември (сряда) от 13 ч., в храма "Св. Неделя".
Участва в Кръглата маса от квотата на БСП.Гиньо Ганев е роден на 2 март 1928 г. в Бургас. Възпитаник е на Юридическия факултет на Софийския държавен университет. Зет на първия министър-председател на България след 9 септември 1944 г. Кимон Георгиев. Член на Държавния съвет на НРБ от 1986 до 1990 г. На 2 пъти отказва да стане министър-председател на България след промените.През 1992 г. Ганев става член инициативна група, чиято цел е да преговаря за прекратяване на разкола в Българската православна църква . Тази година Светият Синод го удостои с орден Гиньо Ганев е първият национален омбудсман на България от 2005г. до 2010 г.


description: Заради реформа в пожарната първите оборудвани спасители са стигнали до Хитрино с час закъснение.

title: Пожарникари и спасителни екипи от шест града са били мобилизирани в Хитрино

maintext:
[Пресцентър на МВР]
Противопожарни автомобили и специално оборудвани превозни средства за спасяване на хора, затрупани в сгради, от шест града са били мобилизирани за преодоляване на последствията от влаковата катастрофа на гара Хитрино в събота рано сутринта. В пика на спасителните дейности службата е осигурила 15 автомобила и 106 човека личен състав. Това сочат данните на служба "Пожарна безопасност и защита на населението".Дни след експлозията синдикалната федерация на МВР (СФСМВР) обяви, че заради реформите в пожарната първите специално обучени и оборудвани с техника служители, които могат да спасяват затрупани хора, са стигнали до Хитрино с около час по-късно, отколкото е можело да стане това.След сигнала за инцидента за мястото е тръгнал екип от сектор "Спeциaлизиpaни oпepaтивни дeйнocти" (СОД) Варна, която се намира на над 100 километра и близо час и половина път, вместо от Шумен (на 20 км и 20 минути). Причината е, че през миналата година бяха закрити 23 служби СОД, сред които и тази в Шумен, поясниха от синдиката.По тази причина едва час и половина след взрива са дошли подготвените за работа в такива условия служители от пожарната в Русе, а след повече от два часа колегите им от Велико Търново.Министърът на вътрешните работи в оставка Румяна Бъчварова отказа да коментира обвинения по същество и призова никой да не използва тежката ситуация, "за да се опитва да си създава слава, като измисля допълнителни въпроси".


description: Онлайн базираната платформа ще предлага на клиентите на "Елдрайв" всички услуги, свързани с локализирането, достъпа, използването на зарядната мрежа, управлението на плащанията и др.

title: Един от лидерите в управлението на зарядни станции за електромобили влиза и в България

maintext:
Станция от мрежата "Елдрайв" пред The Mall в София
[„еМобилити Интернешънъл“.]
Един от лидерите в оперирането на мрежи от зарядни станции за електрически превозни средства - "Фортум" (Fortum), ще оперира и в България благодарение на партньорството си с българската компания "еМобилити интернешънъл".Финландската компания ще предостави система за управление на мрежата от зарядни станции "Елдрайв" в България и съседните страни. Онлайн базираната платформа пък ще предлага на клиентите на "Елдрайв" всички услуги, свързани с локализирането, достъпа, използването на зарядната мрежа, управлението на плащанията и др.Инициативата за партньорството е на българската компания."Избрахме платформата на Fortum – Charge&Drive, заради натрупания опит при оперирането на една от най-големите в Европа зарядни мрежа, както и доверието на техните над 40 хиляди клиенти, притежатели на електромобили. Клауд-базираната платформа гарантира лесен и интуитивен достъп независимо от устройството на потребителя. Картата с локациите на зарядните точки е базирана на Google Maps и позволява лесна и безплатна навигация до тях", коментира управляващият директор на "еМобилити интернешънъл" Даниела Асенова.Онлайн платформата на "Елдрайв" ще е достъпна за потребителите от началото на януари 2017 г. В момента зареждането в мрежата е безплатно. Плащането на зарядната услуга ще се извършва чрез RFID карта или мобилно приложение."еМобилити" оперира под бранда "Елдрайв" на територията на Югоизточна Европа, като изгражда и управлява инфраструктура от зарядни станции и предлага гъвкави схеми за краткосрочно и дългосрочно наемане на електромобили. От старта на дейността през юни 2016 г. досега има изградени общо 17 зарядни точки в страната.Броят на отдаваните под наем електромобили към настоящия момент е над 30. От компанията планират до края на 2017 г. да изградят около 500 точки за зареждане в страната и региона с фокус върху бързозарядни локации.Fortum е водеща компания в сферата енергетиката и чистата енергия, която предлага на своите клиенти услуги в сферата на енергетиката, електричество, отопление и охлаждане за дома, както и интелигентни решения за подобряване на енергийната ефективност. За компанията работят 8000 души в скандинавските и балтийските страни, Русия, Полша и Индия. През 2015 г. продажбите на "Фортум" възлизат на 3.5 милиарда евро, а 64% от общата произведената енергия са без вредни емисии.Fortum Charge&Drive" е пионер и лидер в сектора на зарядните услуги за електрически превозни средства и разполага с мрежа от над 900 зарядни устройства в Северна Европа и скандинавските страни.


description: Абдул Хамид е 34-ят султан и се възкачва на престола на 31 август 1876г., а на 23 декември същата година е приета първата Османска конституция.

title: Тунелът под Босфора може да бъде кръстен на Кървавия султан

maintext:
През октомври президентът Реджеп Тайип Ердоган и премиерът Бинали Йълдъръм преминаха с кола по завършения тунел.
[avrasyatuneli.com]
Преглед на оригинала
Тунелът, наричан засега "Евразия", ще заработи на 20 декември
[avrasyatuneli.com]
Абдул Хамид II
[Wikimedia Commoms]
Конституционната монархия оцелява малко повече от година и Конституцията е суспендирана и парламентът е разпуснат в началото на 1878г., когато руската армия наближава Истанбул. Завръща се деспотична абсолютна монархия, продължила до бунта на младотурците от 1908г., когато Конституцията е парламентът са възстановени.
С наближаването на официалното откриване на новия тунел под Босфора в Истанбул на 20 декември, се разгоря и кампанията за определяне на неговото име и едно от предложенията, за които се говори публично, е то да бъде кръстен на името на султан Абдул Хамид II.Той е едновременно последният абсолютен владетел на Османската империя и първият, въвел Конституция. Зарад смазването на бунтове в западащата държава, включително на Илиндеско-Прбеоржанеското въстание, той става известен на Запад като Кървавия султан.Министерството на транспорта, морската администрация и съобщенията обяви на интернет страницата си, че името на тунела ще бъде избрано от предложения на гражданите, разказа за БТА Нахиде Дениз.По този повод в социалните медии се водят кампании в подкрепа на едно или друго име. Кампанията за име на тунела започна на 1 декември и ще приключи на 10 декември.Три са имената, които засега се спрягат в публичното пространство. Мустафа Кемал Ататюрк - основателят на турската република, Алпаслан Тюркеш - бивш генерал и политик, основател и лидер на турските националисти, известни в миналото под името "Сивите вълци", и това на османския султан Абдул Хамид хан.Тунелът, който свързва Казлъчешме в европейската част на Истанбул и Гьозтепе в азиатската, има за цел да намали задръстванията в най-населения турски град. Строителството възлезе на един милиард и 250 милиона долара, а тунелът ще бъде открит осем месеца предсрочно.Името, което е събрало най-много предложения, ще бъде обявено на 20 декември. Дотогава няма да бъдат публикувани никакви съобщения по темата, за да не се проявява пристрастие.По данни на транспортното министерство капацитетът на новия тунел ще бъде 100 000 превозни средстна дневно, които ще преминават през дългата 14.6 км отсечка на дълбочина 106 м. Тунелът ще намали преминаването на Босфора от 100 на 15 минути.Цената на таксата за преминаване за леките автомобили ще бъде равностойността на 4 долара плюс ДДС, а за микробусите - 6 долара плюс ДДС.Абдул Хамид е 34-ят султан и се възкачва на престола на 31 август 1876г., а на 23 декември същата година е приета първата Османска конституция, създава се и първият османски парламент. За Велик везир е назначен, макар и за кратко, Мидхат паша - един от ключовите реформатори на империята от средата на века и администратор с големи заслуги за модернизирането на тогавашните български земи.


title: От 2015 г. удостоверенията за български произход се мотивират допълнително

maintext:
Министърът на правосъдието в оставка Екатерина Захариева
Фотограф: Георги Кожухаров
Агенцията издава документи за български произход, където се посочват данните, въз основа на които е установен той. Министерството на правосъдието не е страна по процедурата на издаване на удостоверения, уточни Захариева.
Обясни, че в процедурата по натурализация се издават различни удостоверения, т.е. посочват се различни основания за произход. До 2011 г. те са издавани без мотиви. Оттогава насам се посочват някакви аргументи като такива за възходящ роднина от български произход, но не се е посочвало конкретно кой е той.
В други случаи удостоверение се издава на основа акт на раждане и нотариално заверена декларация за българско самосъзнание.
След проведени срещи между представители на правосъдното министерство и агенцията, от 2015 г. към удостоверенията има допълнително мотивиране, а председателят на агенцията предоставя лично становище за всеки случай.
От 2015 г. насам Държавната агенция за българите в чужбина издава допълнително мотивирани удостоверения за български произход, а председателят й предоставя лично становище за всеки отделен случай. Това заяви министърът на правосъдието в оставка Екатерина Захариева по време на парламентарния контрол днес.Тя уточни, че агенцията е към Министерския съвет и е подресорна на вицепремиера Меглена Кунева, но доколкото документите и основната процедура се движи от правосъдното министерство, Захариева е решила да запознае депутатите с информация по дейността й.Иначе Захариева заяви, че ръководителят на Дирекцията за българско гражданство в Министерството на правосъдието Катя Матева е отстранена от длъжност заради съмнения за нередности, като е сезиран инспекторатът на ведомството.


description: В края на ноември той беше подложен на тежка операция заради рак на дебелото черво в правителствена болница.

title: Почина врачанският митрополит Калиник

maintext:
Фотограф: Георги Кожухаров
Врачанският митрополит Калиник е починал тази нощ, съобщи Нова телевизия. Още в края на ноември той беше подложен на тежка операция заради рак на дебелото черво в правителствена болница.Владиката ръководи Врачанската епархия повече от 40 години. Докато беше в болница, задълженията му се изпълняваха от Старозагорския митрополит Киприян.Роден като Димитър Райчев Александров в 1931 г. в Мъглиж, Казанлъшко, Калиник се замонашва през 1960 година. Избран е за Врачански митрополит през 1974 година.Свален е от поста през 1992 година, когато заедно с други духовници влиза в "алтернативния" синод на Пимен Неврокопски. По-късно се покайва и възстановен като Врачански митрополит през 1998 година.


description: Това каза премиерът в оставка Бойко Борисов, който заедно с митрополит Йоан и регионалния мюфтия Месут Мехмедов посети жителите на село Хитрино, което пострада след взрив, причинен от дерайлирала влакова композиция.

title: Борисов: Спокоен съм, когато мюфтията и владиката са заедно (видео)

maintext:
Фотограф: Георги Кожухаров
"Аз съм спокоен за България, когато на Коледа, най-хубавият празник за християните, когато нашият Исус Христос се е родил, когато районният мюфтия и дядо владика са заедно тук сред вас. Това е най-ценното, което може да имаме"Това каза премиерът в оставка Бойко Борисов, който заедно с Варненския и Великопреславски митрополит Йоан и регионалния мюфтия Месут Мехмедов посети жителите на шуменското село Хитрино , което пострада преди малко повече от две седмици след взрив, причинен от дерайлирала влакова композиция."Казвам го с голяма тревога, защото целият свят се тресе, милиони хора загиват, милиони хора бягат от това, чеи са поставили други ценности над живота и щастието на хората", каза още Борисов, цитиран от агенция "Фокус".в нашия размирен регион - владиката и мюфтията заедно, вие заедно, всички заедно. Мирът е толкова крехък, повярвайте ми, трябва да го пазим много. Само преди 30 години и Възродителен процес и какво ли не мина - много е крехко всичко - вместо да седим заедно, да се веселим заедно, да строим заедно", добави мин.-председателят в оставка."Коледа е, всички празнуват, затова ние дойдохме. Много съм благодарен на мюфтията и владиката, защото това (да са заедно на Коледа в Хитирно - бел.ред.) е символ към целия народ. Народът се вдигна като един и кой с каквото имаше помогна, и си рискуваха живота хората за Хитрино", заяви Бойко Борисов."Бог да прости загиналите. Отървахме се от много по-голямо зло, което можеше да стане можеше - Хитрино да го няма, впоследствие можеше да загинат пожарникари и спасители", допълни той.По думите му отпуснатите и събрани средства за Хитрино са достатъчни и допълни, че с лидера на ДПС Мустафа Карадайъ са се разбрали през пролетта да се срещнат в селото на новото спортно игрище, за което също са отпуснати пари.


description: По време на близо четиричасовата операция специалистите са възстановявали сухожилия и нерви. Говорителят на Квитова посочи, че предвид нараняванията операцията е преминала успешно.

title: Петра Квитова ще отсъства от корта поне шест месеца

maintext:
Чехкинята ще пропусне голяма част от сезона
Двукратната шампионка от "Уимбълдън" Петра Квитова ще е извън корта поне шест месеца, прогнозираха лекарите ѝ.Чехкинята претърпя операция на играещата ѝ лява ръка, след като беше нападната с нож в дома си.По време на близо четиричасовата операция специалистите са възстановявали сухожилия и нерви. Говорителят на Квитова посочи, че предвид нараняванията интервенцията е преминала успешно.Първоначалните прогнози бяха, че тенисистката няма да играе около три месеца, но повторните прегледи показват, че възстановяването и всъщност ще бъде двойно по-дълго.Това означава, че намиращата с в момента на 11-о място в световнатата ранглиста състезателка, ще пропусне три от турнирите от Големия шлем за сезона - Australian Open, "Ролан Гарос" и "Уимбълдън"."Разстроена съм, но имам късмета да съм жива. Раната е тежка, но ако ме познавате, знаете, че съм силна и ще се преборя. Благодаря ви отново за подкрепата и любовта", написа 26-годишната чехкиня в профила си във фейсбук.


description: Изглежда ветеранът националист Никола Груевски е готов да се завърне на власт в Македония на парламентарните избори в неделя.

title: Македонците може днес да върнат Никола Груевски на власт

maintext:
Изглежда ветеранът националист Никола Груевски е готов да се завърне на власт в Македония на парламентарните избори в неделя, предизвиквайки ЕС и неговата стратегия за убеждаване на балканските страни да извършват болезнени реформи срещу помощи.
Груевски, който ръководи малката бивша югославска република в продължение на почти едно десетилетие като ръководител на дясноцентристката ВМРО-ДПМНЕ, подаде оставка през януари като част от постигнатото с посредничеството на ЕС споразумение за намиране на изход от политическата криза. Тя започна в началото на 2015 г., когато опозицията обвини правителството в широкомащабно подслушване и разгласи записани разговори, които разкриха корупция на най-високо равнище.
ЕС отдавна критикува постиженията на Груевски в сферата на зачитането на демокрацията и правовия ред, но се нуждае от сътрудничеството на Скопие в решаването на европейската миграционна криза, при която повече от един милион души, предимно мюсюлмани, бягащи от войните в Близкия изток, влязоха в ЕС през последните 18 месеца. Много от тези мигранти влязоха в ЕС по така наречения балкански път, преминавайки от Турция в Гърция и след това през Македония, Сърбия и Хърватия към Западна Европа.
"Това се превърна в тест за способността на ЕС да обуздае засилващия се авторитаризъм в Югоизточна Европа", заяви Джеймс Кер-Линдзи, старши научен сътрудник по политиката за Югоизточна Европа в "Лондон скуул ъв икономикс".
"Ключът към всичко това е бежанската криза. Македония, според мен много умно, разбра, че това е решението", каза той.
Статутът на Македония като фронтова държава в мигрантската криза засили позицията й за пазарлък с ЕС, чиито възможности да влияе върху Скопие намаляха заради пълната липса на напредък в усилията на страната да се присъедини към блока. Гърция отдавна блокира кандидатурата на Скопие за присъединяване към ЕС и НАТО, заради спора във връзка с името Македония, което е също име на северна гръцка провинция. Позицията на Атина обезкуражи Скопие да изпълнява подкрепяните от ЕС реформи и породи недоверие към Брюксел сред македонците.
"Грижа ме е за ЕС толкова, колкото и тях ги е грижа за мен, и толкоз. И двете страни не ги е грижа. Аз имам своите проблеми, те имат техните", казва 41-годишният чиновник Димитър Петковски.
В последния проектодокумент за напредъка на Македония към членство в ЕС Брюксел заявява, че новото правителство трябва да уважава независимостта на съда и свободата на медиите, и да решава проблема с корупцията и размиващите се линии между държавата и политическите партии.
Но Цвете Конеска, старши анализатор и специалист по Македония в "Контрол Рискс", заяви, че перспективата за присъединяването към ЕС ще се отдалечи още повече в дневния ред при ново правителство на Груевски.
"Това единствено средство за влияние, колкото и слабо да беше, може да бъде отстранено", каза тя, говорейки за възможността Македония напълно да обърне гръб на ЕС.
Последните проучвания на общественото мнение дават на ВМРО-ДПМНЕ преднина с до 12 процента пред основните им съперници - лявоцентристките социалдемократи.
Три партии на етническите албанци също участват в изборите, като най-добре представилата се от тях вероятно ще стане по-малък партньор в бъдещото правителство. Етническите албанци съставляват около една трета от общото население на Македония от два милиона души.


description: По думите на акад. Юлиан Ревалски до сега са хвърлени "много усилия да се работи с каймака от децата".

title: Изтичат не само млади мозъци от българската наука, заяви новият председател на БАН

maintext:
Фотограф: Велко Ангелов
Българска академия на науките застарява. Проблемът обаче е, че не изтичат само млади мозъци. Много хора завършват докторантура и след това отиват да работят в чужбина. Това заяви пред БНТ н овият председател на БАН акад. Юлиан Ревалски. Той уточни, че в реномираните институти на Запад в научните изследвания се включват основно млади хора. Самите институти пък се ръководят от по-възрастни хора. В България обаче тази пирамида била почти изцяло обърната."Един млад човек трябва да види перспектива, за да дойде да работи в БАН. Със средна заплата под 700 лв. това няма как да стане", каза още Ревалски.По думите му учените ще имат шанс да заработят повече пари през следващата година след решението на правителството да отпусне целево финансиране от 8.3 млн. лв. на БАН по различни проекти. Това обаче означавало, че работещите в Академията ще трябва да се активизират и да намерят проект, по който да работят.Ревалски посочи и друг основен проблем в развитието на българските учени – ниският потенциал на учениците. Повод за коментара му стана ниската оценка на функционалната грамотност на българските младежи . Общо 41.5% от учениците на 15 и 16 години могат да четат, но се затрудняват да тълкуват прочетения текст."Много усилия се хвърляха да се работи с каймака от нашите деца, но трябва да положим много повече усилия за другите ученици", добави Ревалски.


title: Учени трескаво копират данни на САЩ за климата преди Тръмп да дойде на власт

maintext:
[NASA.gov]
Scientists: Do you have a US .gov climate database that you don't want to see disappear?
Add it here:https://t.co/IEN8OUc4Tr
Please share
— Eric Holthaus (@EricHolthaus) December 11, 2016
NASA и NOAA (Националната аерокосмическа агенция и Националната агенция за океанографски и атмосферни изследвания), за която разказва "Вашингтон пост".
Доналд Тръмп или някой от екипа му за поемане на властта на 20 януари не са заявявали, че новата администрация има планове да манипулира или да направи недостъпни данни, които в момента са публични.
Но мнозина учени и активисти не искат да рискуват, защото смятат, че масивите данни под правителствен контрол са застрашени от политическо влияние. Поне 9 души от екипа на Тръмп не вярват, че има глобално затопляне, причинено и от човешката дейност, а няколко от номинациите на министри показват, че бъдещият президент се обкръжава с хора от петролния бизнес.
Екипът на републиканците, който подготвя управлението на министерството на енергетиката, е изпратил 74 въпроса, сред които и искане за списък с имената на служители и подизпълнители, участващи в международните преговори за климата и създавали научната база, използвана като основание за регулациите за въглеродните емисии, въведени от президента Барак Обама.
Съветник на бъдещия президент дори предложи NASA повече да не се занимава с изследване на климата, а да се съсредоточи върху проучване на космоса.
Самият Тръмп каза по време на кампанията си, че глобалното затопляне е измама, измислена от китайците, за да направят неконкурентоспособно американското производство. После той смекчи позицията си и заяви, че е отворен за всякакви идеи по темата.
Но натрупването на подобни изявления и действия стресна научната общност, че при демонтирането на климатичната политика на президента Барак Обама новият държавен глава може да скрие всякакви данни, които оспорва - от нивото на океаните до броя на горските пожари.
Изследователи от Университета на щата Пенсилвания във Филаделфия обсъждат с организации като
[NASA.gov]
Фондацията за правна защита на климатичната наука, която помагана учени, съдени заради работата си, състави брошура "Как да се справим с политическия тормоз и правното изнудване: Джобно ръководство за учени". Идеята за нея дошла в деня след президентските избори, когато мнозина учени ги потърсили, разтревожени какво ще последва за работата им след победата на Тръмп.
На 10 декември, събота, метерологът Ерик Холтхаус пише в "Туитър": "Кои са най-важните правителствени активи за климата?" и добавя "Учени, имате ли климатични бази данни на американското правителство, които не искате да изчезнат?".За броени часове от цялата страна се надига вълна от отговори. Учени започват да пълнят списъци в "Гугъл" с линкове към десетки правителствени бази данни. Инвеститори предлагат да финансират копирането и съхраняването на климатични данни. Юристи казват, че ще работят безплатно за оказване на правна помощ и защита. Специалисти по бази данни започват да изграждат онлайн архив, "за да гарантираме, че пакети с информация остават свободни и общодостъпни".Така през последните дни набира скорост гражданска кампания, опитваща се да защити събирани десетилетия наред дани на правителствени агенции катоOpen Data Philly и софтуерната компания Azavea как да съберат и съхраняват важни данни. Един такъв проект вече е в ход - #DATAREFUGE През уикенда в Университета на Торонто учени се занимаваха с "герила архивиране" - опит да направят каталог на ключовите екологични данни преди заклеването на Тръмп. Става дума за информационни масиви на Агенцията за защита на околната среда за промени в климата, състояние на водата, въздуха и токсичните вещества.Повечето участници в кампанията казват, че едва ли новата администрация ще унищожи данни, защото ще предизвика огромен скандал. Но по-вероятно е да ограничи или дори да спре събирането им, което в крайна сметка намалява научната стойност на такава информация и пречи на проследяването на дългогодишни тенденции. Освен това като няма данни за климатични промени няма с какво да се бориш.


title: Евродепутатите ще поискат българи и румънци да пътуват без визи до САЩ и Канада

maintext: Евродепутатите отново ще повдигнат въпроса за падането на визите за българи и румънци при пътуване в САЩ и Канада, съобщи пресслужбата на ЕП.Очаква се днес те да отправят запитване към Европейската комисия какви са плановете ѝ за постигане на пълна визова реципрочност с тези две страни.Канада изисква визи за граждани на България и Румъния (въпреки че е поела ангажимент визовият режим да бъде вдигнат до края на 2017 г.).САЩ налага същите изисквания за граждани на България , Хърватия, Кипър, Полша и Румъния. Наскоро я САЩ бе прието законодателство, което също може да засегне гражданите на държавите членки на Шенген, които притежават определено двойно гражданство.Евродепутатите припомнят, че американските и канадски граждани пътуват без визи в ЕС и това трябва да важи и за всички европейски граждани.Според механизма за визова реципрочност , който влезе в сила през януари 2014 г., ако трета страна не отмени визите до 24 месеца, след като е била предупредена, Европейската комисия трябва да наложи визи за нейните граждани за период от 12 месеца.Срокът за САЩ и Канада изтече още на 12 април тази година, но Еврокомисията все още не е предприела мерки спрямо Вашингтон и Отава.През април Европейската комисия (ЕК) поиска от Съвета на ЕС и Европейския парламент (ЕП) решат дали да не бъдат възстановени визите за американци и канадци като ответна мярка.Но Холандия, която бе председател на ЕС до края на юни, пренебрегна искането с аргумента, че подходът на ЕК за разрешаване на проблема не е описан в европейското законодателство. Подобна е позицията и на Словакия, която пое председателството на 1 юли. Освен това препоръката на ЕК няма задължителен характер за страните членки.


description: Обещанията на СДП да напълни джобовете на хората се оказаха по-привлекателни за гласоподавателите от обещанията на противниците им да изкоренят корупцията.

title: Румънците избраха хляба пред белезниците


description: "Да, България" си поставя целта да промени политическия пейзаж

title: Христо Иванов на среща с българи, живеещи в чужбина: Кандидатствам за работа пред вас

maintext:
Христо Иванов - разговор за бъдещето на България
Фотограф: Юлия Лазарова
Разговорът с Христо Иванов предизвика голям интерес
Фотограф: Юлия Лазарова
Христо Иванов - разговор за бъдещето на България
Фотограф: Юлия Лазарова
Христо Иванов - разговор за бъдещето на България
Фотограф: Юлия Лазарова
Кандидатствам за работа пред вас. Това каза Христо Иванов на дискусия в Клуб "Перото" с млади българи, живеещи в чужбина. Новият политически проект на бившия правосъден министър "Да, България" предстои да прерасне в партия, която да участва в предстоящите през март или април предсрочни парламентарни избори.Иванов каза, че българите в чужбина, когато попаднат в среда с правила, се справят над средното ниво и затова трябва да има върховенство на правото, за да стане това и тук. Иванов постави акцент в изказването си върху връщането на българите в България и върху запазването на връзката с родината. "Всяко лято в Гърция се правят училища за гърци, живеещи в чужбина. Когато получим първата си субсидия, ще организираме такова училище", каза Иванов.Ана Димитрова, която живее в Брюксел, попита Иванов за политическата хигиена на бъдещата партия и с кого биха търсили коалиция. Иванов обясни, че антикорупционната програма ще бъде тест за евентуалните политически партии, които искат да си сътрудничат с "Да, България". "Ако някой иска да си стисне ръцете с нас, той ще трябва да я подпише. Тя е вододелът между нас и другите политически партии", каза Иванов. "Да, България" не възниква, за да се пришие към друга партия или да вкара няколко души в парламента и това да е всичко, каза Иванов. Той добави, че ще се работи за максимално обществено обединение за борба с корупция "за да можем да избутаме този камък, без който смятам, че България няма бъдеще"."Промените в съдебната система, в конституцията не са отвлечени неща. Когато хората са обречени на унизително безправие, това е конкретен, а не отвлечен разговор. Имаме изключително подробна антикорупционна програма, която ще изложим писмено. Тя ще включва идеята за лустрация, при това лустрация от второ поколение, защото ние се намираме вече 30 години по-късно и много неща вече са се случили", заяви Иванов.Борис Киров, който е с магистърска степен от Великобритания и докторска от Франция, а в момента е асистент преподавател у нас, постави въпрос за признаване в България на научните степени, получени в чужбина, защото в момента процесът отнема година и половина.Иванов даде пример с политиката на Ирландия, която цели да върне академичните умове. Ние също имаме хора от такава величина и трябва да бъдат канени така, че да не могат да откажат, каза Иванов.Като ви гледам, си мисля, че вашият електорат е градската интелигенция, защото хората гласуват за себеподобни, каза Иван Стоянов. Според него "който иска да стане богат, говори срещу корупцията". Христо Иванов му отговори с цитат на проф. Николай Генчев, който казвал, че. "Може би не са толкова големи дистанциите в нашето общество, колкото ни казва", добави Иванов. По темата за корупцията той даде пример, че в продължение на няколкото месеца като министър бил единственият, инициирал 8 дисциплинарни производства срещу магистрати, чиито имоти не съответстват на официалните им доходи.На въпрос на Виктор Лилов (ДЕОС) Иванов каза, че целта на бъдещата формация не е 4% за влизане в парламента, а "Да, България" е дългосрочен проект., добави Иванов.Мария Иванчева, която работи в Ирландия, каза, че избори не се печелят от интелигенцията и постави въпроса за достойното заплащане в научната сфера в България.отговори Христо Иванов. Той призна, че антикорупцията звучи абстрактно за много хора, но смята, че темата може да бъде разбрана от всички и по селата и малките населени места. Даде пример с това, че нито един от организаторите на телефонните измами не е наказан. "Това е най-базовата форма на завладяване на държавата. Става дума за наистина елементарна полицейска работа". От думите му стана ясно, че "Да, България" няма да бъде партия на една тема.Според Иванов парите за заплащане на работещите в сферата на науката ги има, ако ако фонд "Научни изследвания" се управлява както трябва и парите от ЕС достигат до когото трябва.Петър Дундаков, композитор, завършил в Холандия, попита как новата формация вижда културата. Иванов му отговори:Мирослав Тодоров, който преподава американска история в Мюнхен, каза, че според него и неговите приятели партиите са дискредитирани. "И ако не искаме децата ни да живеят в Оруеловата ферма, трябва да заколим прасето на Коледа и да не допуснем новите разсейки на свинските черва в България", каза още Тодоров. Иванов му отговори, че са готови да играят и на изборите през 2020-та година.Александър Захариев от Лондон каза на Иванов, че електоратът е в селата и "трябва да говорите на техния език:. "Големите идеи за промени в Конституцията са ясни тук, но ми е интересно, как бихте говорили с хората на село", каза Захариев. На тези места трябва да намерим начин да им кажем, че държавата се върнала, отговори му Иванов. Според него, когато хората са обречени на унизително безправие, могат да разберат нуждата от реформи в системата за сигурност и правосъдие.Иван Якимов, Калин Тодоров и още няколко души от препълнения клуб изразиха своя скептицизъм, че в България може да се промени нещо.отговори им Христо Иванов. Една от мерките за това е да се ликвидира възможността в обществените поръчки да участват офшорни фирми. Друга реална мярка са ясни правила за заемане на постове в регулаторни органи, от които зависи прилагането на закона, отколкото на съда и прокуратурата.Петър Желязов попита: Смятате ли, че циганската престъпност е генетична и зададе въпросите дали новата партия ще постави въпроса за легализиране на марихуаната, гей браковете и дали Иванов вярва в климатичните промени.. Ако училището работи, тези деца не отпадат", каза Иванов. "Що се отнася до гей браковете, ще търсим максимално голям фронт за антикорупцията и тази тема няма да я засягаме. Ние имаме друга война, която имаме да водим. Същото е за марихуаната, мисля, че това е тема, която някой друг трябва да я свърши". Вярвам на всичко, което казва науката, добави Иванов.Писателят Захари Карабашлиев, който е живял дълги години в САЩ, каза: "Тук сме да очертаем някакви неща, да кажем кой какво мисли, кой къде го стяга чепика, а не да конкретизираме мерки и политики". Той зададе въпрос за електронното гласуване. "След като си пътувал 250 мили, за да пуснеш гласа и чуеш по телефона от майка си какво е положението в България, следващия път си казваш: По-добре да отида с децата на пикник", каза Карабашлиев. Иванов му отговори, че през 2019 година трябва да има електронно гласуване и това е нещо, което е решено.Христо Иванов обяви, че бъдещото движение ще събира подкрепа чрез диалог с хората и прозрачност. За учредителното събрание той заяви, че". Иванов е доволен, че само за седмица са събрани 50 000 лв. по сметката на "Да, България" от дарения. Особено силна подкрепа проектът получава от IT бизнеса.


description: Откритото писмо е подписано от олимпийски медалисти от водещите държави в зимните спортове - Швеция, Норвегия, Германия, Финландия и Франция.

title: Над 100 ски бегачи разкритикуваха ски федерацията и МОК заради допинга

maintext:
В ски бягането назрява бунт срещу международната федерация
Над 100 състезатели по ски бягане от осем страни изпратиха открито писмо, в което критикуват работата на МОК и Международната федерация по ски (FIS) по въпроса с допинга."Смятаме, че мекушавият подход в борбата с допинга позволява измамите да съществуват в нашия спорт. Искаме по-силно лидерско присъствие във FIS и МОК", се казва в писмото.То е подписано от олимпийски медалисти от водещите държави в зимните спортове - Швеция, Норвегия, Германия, Финландия и Франция. В него личат имената и на четирима рускини, включително и бронзовата медалистка от спринта от игрите във Ванкувър през 2010 Наталия Коростелева.В декларацията има и 13 американски спортисти, сред които световните шампиони в спринта от 2013 г. Кикан Рандал и Джеси Дигинс, както и болният от диабет четирикратен участник на олимпийски игри Крис Фрийман.Спортистите поискаха среща с президента на ски федерацията Джн-Франко Каспер през февруари на световното първенство във Финландия.Спортистите изразяват притеснения за "коментарите от ръководството на FIS", но без да дава подробности.В интервю за "Ню Йорк таймс" миния месец Каспер заяви, че "трябва да престанем да твърди, че спортът е чист. Това е така на теория, но на практика? Това е шоу, това е драма".Ски-бегачите са поредната група спортисти, които застават на страната на Световната антидопингова агенция и настояват тя да получи повече власт и независимост.В резултат на доклада на комисията на Ричард Макларън FIS отстрани шестима руски състезатели и отне домакинството на финалите на Световната купа в Тюмен.


title: Фотогалерия: Засилени мерки за сигурност в САЩ за Нова година

maintext:
1/14 снимки в галерията Трагедията в Берлин накара властите в много от големите градове в Европа и Северна Америка да засилят мерките за сигурност.
Особено внимание се отделя на популярните коледни базари, където има струпване на много хора.


title: "Дънди" откри нови залежи на злато в Челопеч

maintext:
Фотограф: Надежда Чипева
Канадската компания "Дънди прешъс металс" е открила нова зона с високо съдържание на медно-златна минерализация в мината си в Челопеч. Това съобщава в днешния си брой "Капитал daily" като се позовава на съобщение на собственика - Dundee Precious Metals (DPM).Изданието припомня, че като част от концесионните си договори всички добивни дружества правят проучвания, които често увеличават запасите им. Тези конкретно са започнали в средата на 2015 г. Анализът на първите два сондажа показва високо съдържание на метали – до 22.09 г злато на тон руда и до 4.26% мед, а резултатите от други два ще станат ясни през януари. За сравнение - минималното съдържание, под което материалът не се смята за руда, е 3 г/тон златен еквивалент.Канадската DPM купи предприятието в Челопеч през 2005 г. от ирландската Navan Mining, която фалира. Преди няколко години "Дънди прешъс металс" приключи инвестиционна програма за близо 180 млн. долара, която увеличи капацитета й за добив повече от два пъти до 2 млн. тона руда годишно.За деветте месеца на 2016 г. компанията в Челопеч увеличи нетните си приходи с 6.4% до 116.1 млн. долара, но оперативната печалба (EBITDA) намаля с 28% до 58.7 млн. долара заради по-ниските цени на медта.


description: Цвета Караянчева посъветва Нинова да остави Румен Радев да бъде независим

title: Според Нинова генерал Решетников е корумпиран руснак, изгонен от Кремъл

maintext:
Корнелия Нинова
Фотограф: Георги Кожухаров
"Няма повече да коментирам лъжите и твърденията на компрометиран руснак, изгонен от Кремъл за корупция и конфликт на интереси. Още повече днес, когато разбрах, че една партия, командвана от Турция и от Ердоган, иска специална анкетна комисия в парламента, заедно с ГЕРБ, по този случай. Някакъв компрометиран о.з. генерал, който е изгонен за корупция от Кремъл, в договор с ДОСТ и ГЕРБ да ми искат обяснение - няма да стане." Така лидерът на БСП Корнелия Нинова отговори на поредица въпроси, зададени от парламентарната трибуна от депутата от ГЕРБ Цвета Караянчева.В традиционната за петък парламентарна размяна на реплики и обвинения под формата на декларации Караянчева попита: "Обсъдихте ли кандидатурата на Радев? Обсъдихте ли дали България трябва да излезе от ЕС и НАТО, защото вашите изказвания са изключително противоречиви".Основният въпрос на Караянчева беше: "Нормално ли е новоизбраният президент, който вие казвате, че е независим, да не дойде на Консултативния съвет по национална сигурност (КСНС), но да дойде на вашия пленум. "Не се дръжте като фелдфебел с пола. Пуснете го да бъде независим", посъветва Караянчева."Вие твърдите, че ген. Радев трябвало да бъде на Консултативния съвет, но Конституцията забранява на ген. Радев да прави каквото и да е, докато не положи клетва. Така че нарушаването на законите и конституцията го оставям на вас", отвърна ѝ Корнелия Нинова.Депутатът от Реформарорския блок Петър Славов посъветва Нинова да прочете пак закона за Консултативния съвет при президента и напомни, че на КСНС могат да бъдат канени и други хора.Генерал-лейтенант Леонид Решетников е бивш служител на външното разузнаване на Русия. Пенсионира се като началник на Информационно-аналитичния управление на Службата за външно разузнаване. От 2009 г. е директор на руския институт за аналитични изследвания, който обслужва президентството и външното министерство. Назначен е с указ на президента Владимир Путин, а мандатът му изтича на 4 януари 2017 г. Пред руска телевизия "Царьград" и пред Георги Коритаров, Решетников каза, че лидерът на БСП Корнелия Нинова го е информирала през август, че ген. Румен Радев ще е кандидатът на левицата за президент.Нинова първоначално отрече за срещата, а после каза пред Би Ти Ви, че Решетников лъже, че се срещал с нея да съгласува издигането на ген. Румен Радев за президент. В четвъртък тя призна, че се е виждала с руския генерал, но случайно и сред други хора, като въобще не са обсъждали Радев, а общата политическа обстановка.


title: Латвия ще бойкотира световно първенство в Русия заради допинга

maintext:
Латвийците не искат да се състезават в Русия
Националният отбор на Латвия по скелетон обяви намерението да бойкотира предстоящото световно първенство по бобслей и скелетон в Сочи след новите обвинения за допинг нарушения в руския спорт.
"Мина достатъчно време от първите съобщения на WADA и МОК за наличие на състезатели с допинг в нашия спорт. Като членове на спортната общност по скелетон смятаме, че трябва да бъде направено повече. Сега, след последните доклади, казваме, че повече така не може да продължава", се казва в съобщение на латвийския отбор.
"Докато нашата международна федерация чете и анализира доклада, ние ще направим това, което е по силите ни. Ще сме щастливи да се състезаваме на който и да е улей по света, но НЯМА ДА УЧАСТВАМЕ на световното първенство в Сочи, Русия - мястото, където олимпийският дух беше откраднат през 2014 г.", допълват от тима. Засега американските спортисти най-явно надигат глас срещу ситуацията с допинга в Русия след публикуването на втората част на доклада "Макларън" . Американският олимпийски комитет обмисля да наложи бойкот."Мина достатъчно време от първите съобщения на WADA и МОК за наличие на състезатели с допинг в нашия спорт. Като членове на спортната общност по скелетон смятаме, че трябва да бъде направено повече. Сега, след последните доклади, казваме, че повече така не може да продължава", се казва в съобщение на латвийския отбор."Докато нашата международна федерация чете и анализира доклада, ние ще направим това, което е по силите ни. Ще сме щастливи да се състезаваме на който и да е улей по света, но НЯМА ДА УЧАСТВАМЕ на световното първенство в Сочи, Русия - мястото, където олимпийският дух беше откраднат през 2014 г.", допълват от тима.
Шампионатът ще се проведе от 13 до 26 февруари на олимпийския улей.В дните след доклада се увеличиха мненията, че Русия трябва да бъде изхвърлена от зимните олимпийски игри и големите международни състезания.Изпълнителният директор на британския спорт Лиз Никхол заяви, че МОК трябва да изхвърли руснаците от олимпиадата в Пьончан."Абсолютно. Докато няма доказателства, че руските атлети се състезават чисто. Всички доказателства до момента говорят, че това няма да се случи. Така че - да, мисля, че МОК трябва да има силна позиция и да изключи Русия до момента, в който си подредят къщичката", заяви тя.Президентът на германската федерация по лека атлетика Клеменс Прокоп се обяви за тотална забрана на участието на руски спортисти."Руският спорт трябва да бъде изхвърлен от всякакви международни състезания, включително олимпийските игри, докато не възстанови своя авторитет. Това е фундаментална атака срещу олимпийското движение", заяви той.


title: Шест хиляди зрители гледаха тренировка на Федерер (видео)

maintext:
Thank you to the six thousand fans that showed up to watch my practice at @hopmancup 🇦🇺💙 pic.twitter.com/gzfNwGHcOp — Roger Federer (@rogerfederer) December 29, 2016
Другите съперниците на Швейцария в група А са Франция с Кристина Младенович и Ришар Гаске и Германия с Андреа Петкович и Александър Зверев. спечели за 14-а поредна година наградата на АТП за любимец на феновете, ще се изправи срещу британеца Дан Еванс в първия си мач след "Уимбълдън". След това му предстои мач на двойки с Белинда Бенчич срещи Еванс и Хедър Уотсън.Другите съперниците на Швейцария в група А са Франция с Кристина Младенович и Ришар Гаске и Германия с Андреа Петкович и Александър Зверев.
Рекордьорът по титли от Големия шлем Роджър Федерер направи тренировка пред впечатляващите 6000 зрители.35-годишният швейцарец проведе открито занимание в зала "Пърт арена", където от 1 до 7 януари ще се състои световното първенство за смесени двойки - "Хопман къп".Това ще е първият турнир за Федерер след шестмесечно отсъствие от кортовете заради контузия. Бившият номер 1 прекрати сезона си след "Уимбълдън", за да се възстанови напълно от операцията в коляното, която претърпя през февруари."Вярвам, че тази пауза ще бъде много полезна за бъдещето на моята кариера. Тялото ми имаше много по-голяма нужда от почивка, отколкото съм си мислел. Може би дори психически имах нужда от почивка. Едно е сигурно - не съжалявам за това решение. Исках да гледам в перспектива и се надявам това да ми се отплати", каза Федерер при пристигането си в Австралия в края на миналата седмица.Носителят на 17 титли от Големия шлем, който


title: Хасан Бласим, писател: Не чувствайте вина за бежанците, а научете децата на икономика

maintext:
[Юлия Лазарова]
"Първо трябва да научим хората да не изпитват вина, а да се държат отговорно. Когато искаме да разкажем на децата за природата или българската история, ги водим в музея. Аз казвам, заведете ги на пазара. Разкажете им откъде идва храната, откъде е петрола за пластмасата в тази чаша, от коя гора е дървото за тази маса? Чудесно е да се бориш за спасяването на някоя финландска гора, но какво значение има, докато в Индия някоя фабрика бълва отрови в атмосферата? Не може да продаваш оръжието си на Изток и да не приемаш хората, които бягат от него. Мисълта, че ще си живееш в своята държава, изолиран от света, е илюзия."Така Хасан Бласим - един от най-ярките гласове на съвременната арабска литература отговори на въпроса на "Дневник" за едно просто действие, което всеки обикновен човек може да направи в подкрепа на бежанците.Писателят гостува на Литературния София, за да представи втория си сборник с разкази "Иракският Христос" - носител на Independent Foreign Fiction Prize за 2015 г. Това е и първото му завръщане в страната, чиято южна граница атакува четири пъти преди 15 години - като бежанец от режима на Саддам Хюсеин. "Може би ако разкажа подробно онова, което прави българската армия с емигрантите, когато ги хване, човек, който живее в Европа, няма да повярва, че тези зверства от Средновековието ги има в нея", написа той в предговора към българското издание на първата си книга - "Лудият от площад Свобода".Тя е родена по пътя между Киркук и Финландия - по малко в иракски Кюрдистан, Истанбул и София, във вечерите след нелегалната работа в ресторанти, преди и след бягствата през граници. Разбира се, че има прошка, бе нея няма как да продължиш, казва Бласим, който освен срещи с читатели, иска да посети и местата в София, където някога е живял и работил. Официалната среща с писателя е довечера от 19 ч. в Мраморното фоайе на НДК, очаквайте и интервю с него през уикенда в "Дневник".


title: Снимка на деня: Да караш сърф под северното сияние

maintext:
1/5 снимки в галерията Гледката е като от чужда планета - сърфист скача над вълните под полярното слънце и северното сияние. Само че това се случи преди месец в Норвегия и главният герой е 35-годишният австралиец Мик Фанинг.
В незабравимото преживяване се включват двама норвежци - фотографът Матс Андресен Грмсот и Емил Кос Сойе. "Сърфирането под северното сияние се помни цял живот", споделя Фанинг, който е трикратен шампион.
Той описва, че заснемането на кадъра е било доста трудно, не само защото условията отвъд Полярния кръг са несравнимо по-различни от слънчевите плажове на Австралия.
"Седяхме две нощи в очаване да се появят светлините в небето. Почти бях заспал в неопреновия си костюм, когато се наложи бързо да вляза във водата и да уловя вълните. Първият път си помислих, че от това няма да излезе нищо, но уловеното от момчетата е впечатляващо. Истински късметлия съм, че имах възможност да участвам в това. Норвегия е съвсем различен свят."
Фотограф: Emil Sollie / Red Bull Content Pool


description: Решението на Софийския градски съд може да бъде протестирано пред второинстанционния Апелативен съд.

title: Съдът оправда Станишев: Не е доказано, че е губил документи, нито че те са секретни

maintext:
Фотограф: Анелия Николова
Бившият министър-председател Сергей Станишев получи оправдателна присъда от Софийския градски съд (СГС) по делото за изгубените секретни документи.
"лоялен гражданин". След това Станишев бе обвинен за
изгубването на седем секретни доклада - три от ДАНС, два от МВР, един от
министъра на отбраната, и един от НАТО. Според обвинението документите са били връчени на Станишев лично и срещу подпис, а деянието е извършено в периода от 4 ноември 2005 г. до 10 септември 2009 г.
съдебният състав заяви, че не е доказано, че именно Станишев е изгубил документите, както и че те са били секретни, съобщава БТА.
Пред журналисти Станишев коментира, че е удовлетворен от решението на съда, който е приел неговите аргументи . Бившият премиер допълни, че е спазвал правилата за защита на класифицираната информация. На въпрос какво са съдържали въпросните документи, Станишев каза, че в един от тях става въпрос за информация за силни националистически настроения в държава от региона.
може да бъде протестирано пред Апелативния съд в София.
Процесът започна, след като през 2009 г. бившата барета и някогашен съветник в ДАНС Алексей Петров занесе в кабинета на тогавашния премиер Бойко Борисов папки със секретни доклади, като обясни, че прави това в качеството наДнесДнешното решение не е окончателно и


title: "Ботев" сложи край на черната си серия с успех срещу "Верея"

maintext:
Двата тима закриха кръга в Първа лига със зрелищен мач
[LAP.bg]
ащитникът на "Верея" Илиас Хасани закачи крака на Жоао Пауло, но игра първи с топката и я изчисти. Въпреки протестите на гостите, съдията бе непреклонен, а точен от бялата точка бе капитанът на "канарчетата" Тодор Неделев.
"Ботев" (Пловдив) сложи край на черната си серия от шест мача без успех в Първа лига, след като победи с 2:1 "Верея" у дома.Двата тима изиграха динамичен и оспорван двубой, който обаче се игра пред празни трибуни заради наказание на "канарчетата". Те спечелиха с голове на капитана Тодор Неделев от дузпа и голмайстора си Жоао Пауло, а почетното попадение за старозагорци бе на Момчил Цветанов. Гостите пропуснаха и дузпа в последните минути.След успеха си пловдивчани събраха общо 21 точки и заемат осмата позиция в класирането, докато "Верея" е седми с една повече.Срещата започна динамично и в 19-ата минута "канарчетата" получиха правото да изпълнят дузпа, но решението на главния арбитър Георги Димитров бе много спорно. ЗДо почивката двата тима си размениха няколко опасни атаки, но резултатът се запази, а през втората част двубоят продължи на високи обороти.Второто попадение обаче падна чак 15 минути преди края, когато Неделев пресече пас в собствената си половина напредна по дясното крило и изведе Жоа Пауло. Нападателят технично преодоля излезлия да го пресрещне страж Иван Караджов и след това удвои резултата.Този гол обаче не сломи играчите на Александър Томаш и само три минути по-късно се върнаха в мача с гол на Момчил Цветанов, който се възползва от разбъркване в наказателното поле, дошло след центриране отдясно.В 82-ата минута "Верея" получи чудесна възможност да открадне точката, след като главният арбитър отсъди нова спорна дузпа, този път за нарушение на Крум Стоянов срещу голмайстора Цветанов. Георги Андонов стреля плътно в центъра на рамката, но ударът му срещна напречната греда.


title: Данъчните хванаха камиони с месо вместо тесто

maintext:
Фотограф: Надежда Чипева
Звеното за фискален контрол на НАП предотврати контрабанден внос на 64 тона замразено свинско и телешко месо, съобщи пресцентърът на институцията.
Стоката е превозвана от три камиона, които са влезли от Румъния. При първоначалната проверка шофьорите са предоставили на фискалните инспектори документи за транспорт на тесто. При огледа се оказало, че стоката е замразено месо.
На шофьорите - двама полски и един български гражданин, са съставени актове, камионите са пломбирани, а на стоката е наложен запор.
Уведомена е Българската агенция за безопасност на храните. Случаят се разследва.
От началото на година до сега звеното за фискален контрол в НАП е проследило движението на 200 хил. тона месо и близо 1 млн. тона рискови стоки, сред които плодове и зеленчуци, захар, брашно, мляко и млечни продукти и други.


title: "Дунав" излезе четвърти след осмата си победа в Първа лига

maintext:
Русенци спечелиха с 1:0 срещу "Локомотив" (Горна Оряховица)
[LAP.bg]
"Дунав" постигна осмата си победа в Първа лига и излезе на четвъртото място. Русенци се наложиха с 1:0 срещу "Локомотив" (Горна Оряховица).С успеха си съставът събра 28 точки и се изкачи четвърти. "Локомотив" остава 12-и с 16 точки.Победния гол за "Дунав" вкара Бранимир Костадинов в 72-ата минутаМачът в Разград започна с атаки към двете врати. "Локомотив" пръв можеше да открие резултата чрез Любомир Генчев, но Мартин Луков спаси. В десетата минута Антон Огнянов беше изпуснат от защитата на гостите и от близо стреля, но в ръцете на вратаря Банков.Четири минути по-късно Игор Джоман излезе срещу Луков, но отново последва спасяване. "Дунав" пое инициативата и можеше да поведе, но Ненов и Будинов пропуснаха. В 35-ата минута домакините поискаха дузпа за нарушение срещу Шопов, но съдията Драгомир Драганов даде знак играта да продължи.Три минути преди почивката Бен Отман стреля технично, но покрай вратата.Второто полувреме започна с натиск на "Дунав". Васил Шопов проби самостоятелно и стреля, а Банков изби. При добавката Юлиян Ненов също не можа да преодолее вратаря.В 72-ата минута след центриране на Диян Димов резервата Костадинов с глава даде преднина на русенци. До края на срещата и двата състава имаха отлични възможности, но вратарите Луков и Банков се справиха със задачите си.


title: С 1.5 млрд. лв. излишък и 2.1 млрд. лв. повече събрани данъци се очаква да завърши бюджетът за 2016 г.

maintext:
Фотограф: Велко Ангелов
брепубликанския бюджет, но и този на съдебната власт, бюджетите на общините, бюджетът на социалното осигуряване, НЗОК, висшите учебни заведения, БАН, БНР, БНТ, както и приходите и разходите на извънбюджетните сметки и фондове, създадени към министерства и ведомства
На база на предварителни данни и оценки се очаква консолидираният бюджет за 2016 г. да завърши с излишък на касова основа, съобщават от Министерството на финансите. Излишъкът се очаква да е около 1.5 млрд. лв. или 1.6% от прогнозния брутен вътрешен продукт."По този начин, освен спестения ресурс за финансиране на планирания с разчетите за 2016 г. дефицит по консолидираната фискална програма (КФП, в размер до 2% от прогнозния БВП), на разположение във фискалния резерв към края на 2016 г. остава и ресурсът от формирания бюджетен излишък за годината. Постигнатите резултати излъчват силен сигнал за водената последователна политика, насочена към осигуряване на устойчива фискална позиция в средносрочен хоризонт", посочват от ведомството на Владислав Горанов.От там допълват, че в сравнение с предходната година, относителният дял в БВП на бюджетното салдо по КФП (консолидираната програма обхваща освен) се подобрява с 4.4 процентни пункта. Факторите за това подобрение са, от една страна, по-високите приходи и от друга – по-ниското усвояване на разходите, посочват от министерството.В същото време на последните си няколко заседания правителството в оставка, по традиция в края на годината, раздаде няколко милиарда лева за разходи, непредвидени в бюджета.Приходите и помощите по КФП за 2016 г. се очаква да бъдат в размер на 33.9 млрд. лв. (102.8% спрямо годишния разчет), като спрямо 2015 г. се отбелязва ръст от 1.8 млрд. лв. Ръстът спрямо предходната година се дължи на по-високите данъчни и неданъчни приходи, които нарастват с 2.5 млрд. лв., докато грантовете от ЕС са по-ниски. В същото време постъпленията от помощи надвишават планираните с разчета за годината, като изпълнението спрямо плана е 113.9 процента.В частта на приходите по националния бюджет най-значително е увеличението при постъпленията от данъци (с близо 2.1 млрд. лв.), като ръст се отчита при всички основни данъци и осигурителни вноски. Косвените данъци нарастват с близо 1.2 млрд. лева спрямо предходната година, като само приходите от ДДС нарастват с около 0.9 млрд. лева (11.5 на сто). Значителен ръст се отчита и при приходите от акцизи, социални и здравноосигурителни вноски, данък върху личните доходи, корпоративни данъци и други.Разходите по консолидираната фискална програма, които включват и вноската на България в бюджета на ЕС, за 2016 г. се очаква да бъдат 32.4 млрд. лв., което е 93.2% от годишния разчет. В структурно отношение се очаква изпълнението на разходите по сметките за средства от ЕС да бъдат по-ниско спрямо планираното с разчетите за годината с около 2 млрд. лв., което е свързано с по-ниското усвояване в началния етап на проектите по оперативните програми и Програмата за развитието на селските райони за новия програмен период.Частта от вноската на Република България в бюджета на ЕС, изплатена за 2016 г. от централния бюджет, възлиза на 859.5 млн. лв.По данни от месечните отчети на първостепенните разпоредители с бюджет и ноември очаквано завършва с излишък по консолидираната фискална програма от 3.5 млрд. лв. или 3.8% от прогнозния БВП). Той се формира от излишък по националния бюджет в размер на 1.8 млрд. лв. и излишък по европейските средства в размер на 1.7 млрд. лв.


description: Това съобщи директорът на главна дирекция "Пожарна безопасност и защита на населението" гл. комисар Николай Николов.

title: Жертвите в Хитрино са вече седем

maintext:
Фотограф: Stringer
Жертвите след експлозията при гара Хитрино са вече седем. Това съобщи директорът на главна дирекция "Пожарна безопасност и защита на населението" гл. комисар Николай Николов, цитиран от "Нова телевизия"."Не се издирват хора, към момента нямаме постъпила информация някъде да има затрупан човек. Сигналите, които имаше, сме ги проверили", подчерта още той.Информацията за седем загинали и 29 пострадали бе потвърдена и със съобщение от пресцентъра на МВР. Всички жители на село Хитрино са изведени от домовете им, информира още вътрешното министерство."Около 17,30 часа е приключило извеждането на всички жители от село Хитрино. Повечето от жителите са настанени при техни близки и в кризисни центрове, създадени от община Шумен. На територията на населеното място са единствено служителите на Министерството на вътрешните работи", пише в съобщението.Над 100 пожарникари продължават да погасяват отделни огнища, да охлаждат цистерните в района на гарата, както и да претърсват за пострадали хора под срутените къщи. Предстои да започне високорисковата операция по претоварване и транспортиране на опасните вещества, информира МВР.Екип психолози от Института по психология на министерството се намира в шуменската болница и е на разположение за консултации и оказване на експертна помощ на пострадалите при инцидента и техните близки.Повече за инцидента четете тук


description: В Батърси Парк в Лондон се проведе традиционният коледен маратон. Наред със забавната част, събитието набира средства за благотворителност.

title: Фотогалерия: Маратонът на Дядоколедовците в Лондон

maintext: 1/13 снимки в галерията Над 3 хиляди жени и мъже, преоблечени като Дядо Коледа, се включиха в традиционния благотворителен коледен маратон в Лондон.


title: Една от най-важните влажни зони в Европа вероятно ще стане "застрашен" обект на ЮНЕСКО

maintext:
снимката е илюстративна
Фотограф: Асен Тонев
Испанският национален парк "Доняна" е убежище за над 6 милиона мигриращи птици и една от най-важните европейски влажни зони. Този парк обаче вероятно ще стане първият обект от световното наследство на ЮНЕСКО в Европейския Съюз със статут "застрашен", предупреждават от екокоалиция "За да остане природа в България".Преди ден – на 1 декември изтече крайният срок, който ЮНЕСКО даде на Испания, за да отстрани заплахите за парка: дълбаене на дъното на река Гуадалкивир, неустойчиво и незаконно използване на водата за селскостопански нужди и добив на природен газ.Случаят се разглежда от Европейската комисия заради установените пропуски в оценка на въздействието на проекта върху природна област, защитена от европейското законодателство. След заведения през 2015 г. иск природнозащитната организация WWF настоява Европейската комисия да изправи испанското правителство пред Съда на Европейския съюз.В защита на Доняна вече са събрани близо 140 000 подписа. Комитетът на ЮНЕСКО ще реши съдбата на парка на следващата си среща през юли 2017 г."Доняна трябва да стане пример за последствията, с които ще се сблъскат националните правителства, ако нарушават поетите задължения. Европейската комисия трябва да изправи Испания пред съда незабавно, за да предотврати сериозно увреждане на една от най-важните европейски влажни зони," изтъква Жьонвиев Понс, директор на Европейски офис на WWF.В момента WWF води международна кампания за опазване на световното природно наследство, в която е включена и защитата на природен парк "Пирин".Катерина Раковска, експерт "Натура 2000 и защитени територии" във WWF прави паралел между този случай и един от двата български обекта на ЮНЕСКО, също застрашен от неразумно ползване: "Засиленият натиск от различни дейности в последните години създаде предпоставка за увреждане на местообитанията на застрашени видове животни и на уникалния пирински пейзаж, които са признати от ЮНЕСКО като общочовешка ценност."Копаенето и модифицирането на коритото на река Глазне в Пирин, по подобие на ставащото в Доняна, създава предпоставки за ерозия и е недалновидно решение, което няма общо със защитата от наводнения.От WWF напомнят, че вместо да забранява изрично посегателства над планината, готвеният нов план за управление на национален парк "Пирин" предвижда увеличение на зоните, в които е разрешено строителство 12,5 пъти и отваряне на 60% от територията му за ползване на дървесина. Събраните до момента подписи в международната кампания за опазването на Национален парк "Пирин" са почти 25 000.


description: "Който не разбира Широката Руска Душа, не схваща и смисъла на Голямата Руска Земя. Тъкмо затова може би Русия няма "граници", пише почетният председател на ДПС в благодарствено писмо.

title: Доган бил закърмен с екзистенциалната темпоралност на руската литература

maintext:
Ахмед Доган с ордена "Стара планина" през 2004 г.
Фотограф: Асен Тонев
за лидерство на името на Стефан Стамболов от Института за изследване и развитие на лидерството в информационна среда към УниБИТ.
Почетният председател на ДПС Ахмед Доган е номиниран за награда във връзка със сътрудничеството между Руската федерация и България в областта на духовното сближаване на двата народа. Номинацията е повод Доган да изпрати благодарствено писмо до ръководителя на Представителството на Россотрудничество на България, в което изтъква, че за разлика от други случаи, в които е отказвал награди, то тази конкретно е въпрос на чест. Писмото му бе публикувано от сайта "Епицентър" , а от ДПС потвърдиха истинността му. В писмото си Доган заявява, че е " закърмен с екзистенциалната темпоралност на Руската класическа литература" и посочва, че "който не разбира Широката Руска Душа, не схваща и смисъла на Голямата Руска Земя".През 2004 г. лидерът на ДПС получи от тогавашния президент Георги Първанов най-високото държавно отличие - орден "Стара планина" - I степен, но впоследствие го върна. В началото на тази година той получи задочно отличие До г-н Павел ЖуравлевРъководител на Представителството наРоссотрудничество на България,Директор на Руския Културно-Информационен Център в СофияУважаеми госпожи и господа!Дълбоко съм трогнат от номинирането ми за награждаване във връзка със сътрудничеството между Руската Федерация и Република България, особено в областта на духовното сближаване на народите ни!В живота ми няколко пъти ми се е случвало да не приемам или да се отказвам от национални или международни награди. Но в конкретния случай за мен е въпрос на чест, че изобщо сте обсъждали името ми. Защото в духовното си битие съм школуван в мисловното пространство на Западно-европейската философия, но съм закърмен с екзистенциалната темпоралност на Руската класическа литература. И съм убеден, че който не разбира Широката Руска Душа, не схваща и смисъла на Голямата Руска Земя.Тъкмо затова може би Русия няма "граници". Тя винаги е била в друго измерение.Именно затова, в актуалното ни политическо време Русия се възражда не само като геополитически Баланс, но и като Алтернатива за гарантиране на сигурността и мира в планетарен мащаб.


title: Видео: Другите новини

maintext:
Уеб новините на БНТ вече са с нова концепция и име. Рубриката "Другите новини" замени "Новините в 100 секунди".
Акцентите от днешната емисия:
Новите учебници влизат в клас експериментално.
Игрите на годината показват бъдещето.
Фолклорният събор в Копривщица стана световна ценност.
Коледните дръвчета вече са кактуси.
Зад сцената - филмът на годината La La Land.
Никулден не може без шаран.


description: Двамата изразиха съмнение, че третият мандат за съставяне на правителтво е бил взет, за да могат да се пуснат обществени поръчки като за последно.

title: Реформаторите бяха съучастници в удължаването на мандата на кабинета, смятат Мартин Димитров и Петър Славов

maintext:
Фотограф: Надежда Чипева
Реформаторите бяха съучастници в удължаването на мандата на втория кабинет на Бойко Борисов, казаха днес по Би Ти Ви депутатите от гражданската квота на блока Мартин Димитров и Петър Славов. Двамата изразиха съмнение, че третият мандат за съставяне на правителтво е бил взет, за да могат да се пуснат обществени поръчки от министерствата, като за последно.На 14 декември Димитров и Славов внесоха в парламента питане към всички министри за това какви обществени поръчки са пуснати в последните два месеца. "Получихме информация, че разходите рязко са скочили, като се разбра, че ще има избори", посочи Петър Славов.Двамата депутати са задали през тази година общо 528 въпроса към премиера и депутатите и според тях контролните функции на парламента са полезни. "Добрият пример е реформата на енергетиката, НЕК беше на загуба, а тази година ще е на печалба", каза Мартин Димитров.От задаване на въпроси тръгва и промяната, която ще позволи от следващата година няма да се дължи ДДС при даряване на храни, с изтичащ срок на годност, като по този начин те ще стигнат до нуждаещите се през хранителни банки.


description: ДАНС и МВР въвеждат контролно-пропускателен режим 3 км. около фермите с инфлуенца.

title: 15 са вече огнищата на птичи грип, започва умъртяване на птици в Пловдивско

maintext:
Фотограф: Красимир Юскеселиев
Констатираните огнища на заболяването Инфлуенца по птиците (птичи грип) в страната вече са 15, съобщиха от пресцентъра на Българска агенция по безопасност на храните (БАБХ), където се проведе заседание на Националния оперативен щаб за контрол и ликвидиране на заболяването. На него са присъствали представители на Министерство на земеделието и храните, Министерство на здравеопазването, МВР и ДАНС. От 16-ти декември са открити останалите 14 огнища на птичи грип. Болестта е намерена в птици от домашни стада във област Видин (4 огнища при домашни птици), Враца (едно огнище при зеленоглави патици мюлари във ферма), София-област (едно огнище при домашни птици), Пловдив (седем огнища в стопанства за патици) и Монтана (едно огнище при домашни птици). Констатирано е едно огнище на болестта при диви птици в Област Ямбол (намерени мъртви две чапли).В област Пловдив заради високата концентрация на промишлени птицевъдни обекти за да бъде максимално бързо е ограничено и ликвидирано заболяването е взето решение за умъртвяване по хуманен начин на всички птици във ферми, в които не са въведени мерки за биосигурност в радиус 1 километър около констатираните огнища. Със съдействието на органите на МВР и ДАНС е въведен контролно-пропускателен режим на всички пътни превозни средства в 3-километровата предпазна зона около фермите с констатирано наличие на инфлуенца. За да се избегне евентуално разнасяне на вируса е забранен достъпът на екарисажни коли в предпазната зона около огнищата.Всички хора, които имат контакт с болни птици трябва да предприемат мерки за индивидуална защита, както и профилактично лечение с противогрипни препарати след консултация с личния си лекар, съветват от БАБХ. Категорично се забранява достъпът на хора, които не са клинично здрави, в грипно, или предгрипно състояние състояние, поради възможност от комбинация с вирусът на инфлуенцата и усложнения при човешкото здраве.Със Заповед на министъра на земеделието и храните Десислава Танева се въвежда забрана за достъп и любителския риболов във водоемите и местата, обитавани от диви мигриращи птици, както следва:- Дуранкулашко езеро - област Добрич;- Шабленски езерен комплекс - област Добрич;- Варненско – Белославски езерен комплекс - област Варна;- Резерват Сребърна - област Силистра;- Комплекс Калимок - области Русе и Силистра;- Комплекс Беленски области - област Плевен;- Рибарници Мечка - област Русе;- Поморийско езеро - област Бургас;- Атанасовско езеро - област Бургас;- Бургаско езеро - област Бургас;- Комплекс Мандра - Пода - област Бургас;- Комплекс Стралджа – област Бургас и Ямбол;- Язовир Овчарица - област Ямбол, Хасково, Стара Загора и Сливен;- Язовир Малко Шарково - област Ямбол;- Язовир Огоста - област Монтана;- Рибарници Орсоя – област Монтана;- Язовир Пясъчник – област Пловдив.


description: 64-годишният инженер, прекарал цялата си кариера в една компания, бе избран от президента Доналд Тръмп официално вчера, но тепърва трябва да бъде одобрен от Сената.

title: Пет проблема пред номинацията на Рекс Тилърсън за държавен секретар

maintext:
Тази статия е част от темата "Президентът Тръмп"
Последна промяна в 13:44 на 14 дек 2016, 1203 прочитания, 14 коментара
Отляво надясно: главният изпълнителен директор на "Роснефт" Игор Сечин, руският президент Владимир Путин и Рекс Тилърсън.
Фотограф: Sputnik
е изчислила, че загубите ѝ заради санкциите, наложени на Москва, могат да стигнат 1 млрд. долара.
Фотограф: В© Mike Stone / Reuters
Връзките на номинирания за държавен секретар изпълнителен директор на ExxonMobil Рекс Тилърсън с Русия ще бъдат само една от пречките пред кандидатурата му.64-годишният инженер, прекарал цялата си кариера в една компания, бе избран от президента Доналд Тръмп официално вчера , но тепърва трябва да бъде одобрен от Сената.Eлектронното издание " Политико " изброи пет теми, които сериозно ще попречат на номинацията на Тилърсън.. Досега критиките се фокусираха предимно върху личните му отношения с руския президент Владимир Путин и партньорството между ExxonMobil и " Роснефт ".Тилърсън е водил с Путин преговори за проекти на стойност милиарди долари в Сибир, Черно море и Арктика. ExxonMobil През 2012 г. Тилърсън бе награден с орден от държавния глава.. Exxon се противи на ограниченията за газовите емисии и подлага на съмнение научните аргументи за съществуването на климатичната промяна. Това със сигурност ще изправи косите на демократите, които вече са достатъчно притеснени от мнението на Тръмп по въпроса.В същото време главните прокурори на Ню Йорк и Масачузетс започнаха разследване срещу компанията по подозрения, че тя е знаела още през седемдесетте години, че фосилните горива допринасят за глобалното затопляне . Както и Тръмп, Тилърсън е за строежа на петролопровода Keystone XL , който бе отхвърлен от президента Барак Обама миналата година. Exxon не работи директно по проекта, но притежава мажоритарен дял в една от най-големите канадски компании за разработка на нефтени пясъци – Imperial Oil.. В опит да разшири бизнеса си Exxon влезе в конфликта между полуавтономния Иракски Кюрдистан и централното правителство в Багдад. Недоволна от условията, предложени от иракските власти, през 2011 г. компанията сключи сделка за обработка на петролните полета в северната част на страната с кюрдите.Това вбеси Държавния департамент и Багдад, защото подкопаваше официалната държавна позиция на Вашингтон, че има само "един Ирак". Сделката даде на Exxon достъп до милиарди барели петрол и отвори пътя на други големи компании като "Шеврон" и "Тотал", но отслаби властта на тогавашния премиер Нури ал Малики . Ако шефът ѝ започне да ръководи международната политика на САЩ, противниците на Тръмп ще имат множество основания да критикуват взетите решения. Ако президентът развали ядреното споразумение с Иран , което намаляваше международните икономически санкции срещу Техеран, това ще се тълкува като опит да попречи на конкуренцията на американските петролни компании.Ако санкциите срещу Русия бъдат облекчени, това ще се сметне за разрешение на американските фирми да правят бизнес там. Ако натискът върху Венецуела бъде увеличен, това ще се приеме като отмъщение за национализираните авоари на Exxon.


title: Моуриньо отрече да е укривал данъци и заплаши със съд медиите

maintext:
Португалецът за пореден път е обект на медийно внимание
Мениджърът на "Манчестър юнайтед" Жозе Моуриньо отрече да е укривал данъци, каквито твърдения се появиха в редица европейски медии.Разкритията са направени съвместно от германския "Шпигел", испанския "Мундо" и още десет европейски вестника, които се позовават на данни от Football Leaks."Тази информация не отговоря на истината. Аз ще търся моите права", бе лаконичният коментар на Моуриньо по случая.Според "Шпигел" Моуриньо и Кристиано Роналдо, по схема, изработена от техния агент Жорже Мендеш, са укрили данъците чрез офшорки, регистрирани в Британските вирджински острови.Документите от Football Leaks възлизат на 1.9 терабайта информация. Тя включва 18,6 млн. документи, между които и оригинални договори на играчи, заедно с тайни анекси и имейли."Кристиано Роналдо и Жозе Моуриньо никога не са били замесени в каквито и да е незаконни дейности, свързани с данъчни престъпления", заяви и Мендеш, който също може да бъде поведен под отговорност, ако обвиненията се докажат.


title: Забавачки за съпрузи

maintext:
В някои градове успешно се откриват забавачки за съпрузи. В случай че жената има нужда от време за себе си, иска да си почине или да се отдаде на пазаруване, може да остави съпруга си в забавачката, за да се погрижат за него. Съпругата заплаща единствено храната и питиетата.
Фотограф: baba_zozolana


title: Сиприен Саразен спечели първата си победа за Световната купа

maintext:
Французинът триумфира след драматичен финал
Сиприен Саразен спечели първа победа в кариерата си за Световната купа по ски-алпийски дисциплини.22-годишният французин триумфира в нощния паралелен гигантски слалом в Алта Бадия (Италия). Във финала той бе по-бърз с десет стотни от швейцареца Карло Янка, въпреки че още в началото на решителното спускане изпусна щеката си.Миналогодишият победител Киетил Янсруд от Норвегия завърши на трето място след успех в малкия финал с 23 стотни аванс пред сънародника си Лейф Кристиан Хауген.Янсруд все пак спечели първия "Зюд Тирол Трофи" като краен победител от четирите старта за Световната купа във Вал Гардена и Алта Бадия през последните четири дни.Носителят на големия Кристален глобус за последните пет сезона Марсел Хиршер за втора поредна година отпадна още в първия кръг на 1/16-финалите на надпреварата, след като беше изпреварен с шест стотни в двата манша от французина Стийв Мисилие.В генералното класиране за Световната купа води Хиршер с 553 точки, пред Янсруд с 382 точки и французина Алекси Пентюро с 313 точки.


title: Патриотичният фронт се разграничи от Каракачанов

maintext:
Красимир Каракачанов, Валери Симеонов
Фотограф: Цветелина Белутова
Националният изпълнителен комитет на партията на Валери Симеонов се разграничи от изказвания на лидера на ВМРО Красимир Каракачанов от последните два дни за сценариите за формиране на ново правителство. НФСБ заедно с ВМРО и "Атака" се обединиха за президентските избори в коалицията "Обединени патриоти".Вчера Патриотите обявиха и днес Каракачанов повтори, че исканията им, за да подкрепят кабинет на Реформаторите , са увеличение на пенсиите, политика на неприемане на мигранти, по-строги мерки за справяне с битовата престъпност и дрВ интервю за "Дарик" днес лидерът на ВМРО коментира, че очевидно няма да има такъв кабинет, щом Борисов няма да приеме председателското място. Освен това намира за несериозни аргументите за отлагане на изборите заради промени в изборната система - за преминаване към мажоритарна изборна система и съобразяване с резултатите от референдума, инициирани от Шоуто на Слави Трифонов, защото не е минал необходимия минимален праг от гласували. Каракачанов разкритикува премиера в оставка и за позициите му по останалите въпроси в референдума.Съобщението до медиите от Патриотичния фронт не конкретизира от кои изказвания на Каракачанов се разграничава партията, но се посочва че "В тях се изнася несъгласувана с ръководството но ПГ на Коалиция "Патриотичен фронт" информация за водените на 16.12.2016 г. конфиденциални преговори между ПФ, Атака, Герб и РБ". Според писмото, подписано от Валери Симеонов "Това е пореден опит на търсене на евтин медиен ефект, който подхранва партийния егоизъм, но руши коалиционните отношения!"Накрая се посочва, че същото разграничение важи и за позициите на ВМРО през последните дни, свързани с горивните картели и "Лукойл", "които НФСБ не споделя и не приема!".